ഐഎസ്ആര്ഒയിലേക്ക് വന്ന വാഹനം ഇന്ന് യാത്ര പുനരാരംഭിക്കും കഴക്കൂട്ടം : ഐഎസ്ആര്ഒയുടെ വിന്റ് ടണല് യന്ത്ര ഭാഗങ്ങളുമായി കഴക്കൂട്ടം വെട്ടുറോഡിലെത്തിയ കൂറ്റന് കാര്ഗോ വാഹനം ഇന്ന് രാവിലെ യാത്ര തുടരും. കഴിഞ്ഞ 18 ന്കൊല്ലത്തു നിന്നും റോഡു മാര്ഗം യാത്ര ആരംഭിച്ച വാഹനങ്ങള് ഓണാവധിക്കുശേഷം മൂന്നു ദിവസം മുന്പാണ് നഗരാതിര്ത്തിയായ വെട്ടു റോഡിലെത്തിയത്.96 ചക്രങ്ങളുള്ള രണ്ട് വാഹനങ്ങളിലാണ് കൂറ്റന് സിന്ടാക്സിന് ചേംബറുകള് കൊണ്ടുവരുന്നത്. കാര്ഗോയും വാഹനവും ഉള്പ്പടെ 7.52 നീളമുള്ളതിനാല് റോഡിനു കുറുകെയുള്ള വൈദ്യുതി ലൈനുകളും കേബിളുകളും മരച്ചില്ലകളും മുറിച്ചുമാണ് യാത്ര .ആക്കുളം ലുലു മാളിനു മുന്നിലുള്ള ഫുട്ട് ഓവര് ബ്രിഡ്ജിന് ഉയരമില്ലാത്തതിനാല് വശത്തെ സര്വീസ് റോഡിലേക്കിറക്കിയാണ് ടെയിലര് കൊണ്ടുപോകുന്നത്. തുടര്ന്ന് ചാക്ക ഓള്സെയിന്റ്സ് വേളി കനാല് ഗേറ്റ് വഴിയാണ് വിഎസ്എസ്സിയില് എത്തിക്കുന്നത്.